సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'ఆకతాయి' చిత్రం ప్రారంభం
కొత్తనటీనటులు, కొత్త దర్శకుడు పూర్తిగా కొత్త టీంతో ఒక కొత్త చిత్రం తెరకెక్కుతుంది. ఆశిష్‌ రాజ్‌ని హీరోగా పరిచయం చేస్తూ 'ముసుగు' మూవీ ఫేం రుక్సర్‌ మీర్‌ హీరోయిన్‌గా కొత్త దర్శకుడు రాం భీమన దర్శకత్వంలో 'ఆకతాయి'.
TNN | Updated:
Jul 22, 2016, 03:57PM IST
కొత్తనటీనటులు, కొత్త దర్శకుడు పూర్తిగా కొత్త టీంతో ఒక కొత్త చిత్రం తెరకెక్కుతుంది. ఆశిష్‌ రాజ్‌ని హీరోగా పరిచయం చేస్తూ 'ముసుగు' మూవీ ఫేం రుక్సర్‌ మీర్‌ హీరోయిన్‌గా కొత్త దర్శకుడు రాం భీమన దర్శకత్వంలో 'ఆకతాయి' అనే టైటిల్ తో ఈ యూత్‌ఫుల్‌ ఎంటర్‌టైనర్‌ చిత్రం తెరకెక్కనుంది. వి.కె.ఎ. ఫిలింస్‌ పతాకంపై నూతన నిర్మాతలు కె.ఆర్‌. విజయ్‌ కరణ్‌, కె.ఆర్‌.కౌషల్‌ కరణ్‌, కె.ఆర్‌. అనిల్‌ కరణ్‌ సంయుక్తంగా నిర్మిస్తున్నారు. పనిపాటా లేకుండా తిరిగే ఓ బీటెక్ విద్యార్థి జీవితంలో ఎలాంటి సంఘటనలు చోటుచేసుకుంటాయి అనే నేపథ్యంలో సినిమా ఉండబోతుందని డైరెక్టర్ చెప్పాడు. ఈ చిత్రంలో సుమన్‌, రాంకీ, బ్రహ్మానందం, ఇంద్రజ, తనికెళ్ల భరణి, పోసాని లాంటి సీనియర్ నటులు ముఖ్య పాత్రల్లో నటిస్తున్నారు. మణిశర్మ సంగీతం అందిస్తున్నారు. ఈ చిత్రం జూలై 22న హైదరాబాద్‌ అన్నపూర్ణ స్టూడియోలో ఘనంగా ప్రారంభమైంది. ఈ సందర్భంగా దర్శకుడు రాం భీమన మాట్లాడుతూ - 'నేను లండన్‌లో డైరెక్షన్‌ డిపార్ట్‌మెంట్‌లో డి.ఎఫ్‌.టి. చేశాను. ఆ తర్వాత కొన్ని ఇంగ్లీష్‌ మూవీస్‌కి వర్క్‌ చేశాను. అక్కడే కొన్ని షార్ట్‌ ఫిల్మ్స్ తీశాను. వాటికి ఇంటర్నేషనల్‌ అవార్డ్స్‌ కూడా వచ్చాయి. తెలుగులో ఒక మంచి సినిమా తీసి నన్ను నేను నిరూపించుకునే ఉద్దేశ్యంతో మంచి కథ, కథనాలతో ఈ స్క్రిప్ట్‌ రెడీ చేసుకున్నాను. మా నిర్మాతలు కథ విని చాలా ఎగ్జైట్‌గా ఫీల్‌ అయి ఈ సినిమా తీయడానికి ముందుకు వచ్చారు. జూలై 22 నుండి పది రోజుల పాటు హైదరాబాద్‌లో షూటింగ్‌ జరుపుతాం. తదుపరి షెడ్యూల్‌ వైజాగ్‌, కేరళలో జరిపి సాంగ్స్‌కి ఫారిన్‌ వెళుతున్నాం. 4 షెడ్యూల్స్‌లో సినిమాని కంప్లీట్‌ చేస్తున్నాం. ఎక్కడా కాంప్రమైజ్‌ అవకుండా చాలా రిచ్‌గా ఈ సినిమాని నిర్మించడానికి ప్లాన్ చేస్తున్నాం' అని చెప్పుకొచ్చారు.